**Criteriile de calificare si numărul de locuri alocate pentru Etapa Județeană respectiv Etapa Națională a Olimpiadei Tehnologice/Concursurilor pe meserii 2019**

Având în vedere Precizările MEN nr.25.090-91/22.01.2019 la Regulamentele specific privind organizarea și desfășurarea olimpiadelor și Concursurilor pe meserii din aria curriculară Tehnologii, valabile pentru anul școlar 2018-2019, Criteriile de calificare și numărul de locuri alocate pentru etapa județeană și cea națională sunt următoarele:

(1) **Pentru etapa pe şcoală**: criteriile de participare a elevilor la această etapă sunt stabilite de profesorul/profesorii din aria curriculară „Tehnologii”, membri ai Comisiei de organizare şi evaluare pentru etapa pe școală.

(2) **Pentru judeţe, de la etapa pe școală/locală pentru etapa judeţeană**: Subcomisia de organizare constituită în cadrul Comisiei județene de organizare, evaluare și de soluționare a contestațiilor a stabilit un număr de 2 locuri/clasa pe școală participantă pentru Educație Tehnologică și, maximum 4 locuri/clasă/domeniu/ calificare/ pe școală participantă, pentru Olimpiada Tehnologică și Concursurile pe Meserii.

(3) **La etapa naţională**, din judeţ se califică și participă primul clasat la etapa judeţeană la domeniile/calificările/disciplina/clasele specificate în Calendarul olimpiadelor şcolare naţionale, cu condiția obținerii unui punctaj de **minim 50 de puncte din punctajul maxim de 100 de puncte**.

În situaţia punctajelor egale, Comisia județeană de organizare, evaluare și de soluționare a contestațiilor ia în considerare pentru departajare, în vederea ierarhizării, punctajul obţinut la subiectul al III-lea din cadrul probei scrise.

În cazul în care departajarea nu se poate realiza în baza criteriului precizat, se vor aplica şi alte criterii/probă de baraj elaborate(ă) în cadrul Comisiei județene.

Calificarea elevilor pentru participarea la toate etapele ulterioare ale olimpiadelor este condiționată de obținerea unui punctaj minim de **50 de puncte.**

Inspector IPT

Ing.Marius Popescu